tomron87/hebrew-wikipedia-sentences-corpus huggingface dataset:
במהלך המאה ה-19 התחרו מספר תנועות לאומיות על הזדהותם של הרותנים באימפריה האוסטרו-הונגרית, כולל הפולנים, הרוסים והאוקראינים.
קבוצה של אינטלקטואלים רותנים אף טענה לזהות אתנית נפרדת.
עד שנת 1860 התבררה האופציה הפולנית כלא-ריאלית.
לקראת סוף המאה ה-19 ותחילת המאה ה-20 ניכר בבירור ניצחון של האוקראינים באזור רותניה הקרפטית, ורוב המקומיים הזדהו כאוקראינים.
אולם חלק, במיוחד אלו שיהגרו לארצות מערביות דוגמת ארצות הברית וקנדה, דבקו בזהות רוסינית נפרדת.
לאחר מלחמת העולם השנייה, ראו ממשלות ברית המועצות, צ'כוסלובקיה ופולין הקומוניסטיות איום בתודעה רוסינית נפרדת ודיכאו גילויי לאומיות כאלו בטענה שהם תת-קבוצה אוקראינית.
חלק מהחוקרים במערב הסכימו עם טענתם שאכן אין הבדל מהותי בין האוקראינים לרוסינים המצדיק הכרה.
עם קריסת המשטרים הקומוניסטיים במזרח אירופה הייתה התעוררות מסוימת בלאומיות הרוסינית.
מחוץ לרוס הקרפטית מתגוררים רוסינים בהונגריה, בסרביה, בקרואטיה ובבוסניה והרצגובינה.
ישנה קהילה רותנית גדולה בארצות הברית (כ-600,000 איש בשנת 1980) וקהילה בקנדה.
בסקרים שנעשו באוקראינה נמצא שפחות מ-10% מהתושבים בחבלי רוס הקרפטית מזדהים כרוסינים, והשאר מזדהים כאוקראינים.
בסלובקיה, לעומת זאת, במפקד אוכלוסין בשנת 2001 הזדהו 24,000 כרוסינים ורק 11,000 כאוקראינים.
דתם היא קתולית-יוונית או נצרות-אורתודוקסית-מזרחית.
רוסלן (חמזאת) גלייב Гелаев; 1964 – 28 בפברואר 2004) היה מפקד שדה צ'צ'ני של התנועה הבדלנית הצ'צ'נית כנגד הפדרציה הרוסית, שהיה ידוע כלוחם חסר רחמים.
ממקום מושבו במרומי הקווקז הגדול של צ'צ'ניה הוא הוביל תקיפות גדולות כנגד בסיסים רוסיים ונקודות ביקורת רוסיות.
בתקופת מלחמת האזרחים הגאורגית, בין השנים 1992–1993, הוא השתתף במלחמת אבחזיה כמתנדב בצד האבחזי.
זמן קצר לאחר חזרתו לרפובליקה הצ'צ'נית של איצ'קריה (כיום צ'צ'ניה) מינה אותו דודייב למפקד ביחידות המיוחדות של ספצנאז ביחידת הזאבים (Borz), והמשיך לשרת גם בימיו של מחליפו של דודייב, דוקו אומרוב.
במהלך מלחמת צ'צ'ניה הראשונה, בשנים 1994–1996, כנגד רוסיה, היה גלייב ממונה על הגנת גרוזני.
הוא היה אחד מהלוחמים הראשונים שקיבל את העיטור הגבוה ביותר של איצ'קריה, "עיטור האומה" (Kioman Syi).
בתחילת 1995, מונה גלייב למפקד כוחות המורדים בחזית הדרום-מערבית, והגן על הכפר שאטוי (Шато́й).
במהלך הקרבות, נפצע גלייב מספר פעמים ונאלץ להפסיק להילחם.
ב-27 במאי 1995, הוא הכריז כי אם ימשכו ההפגזות על כפר שאטוי ומחוז שאטויסקי, יוצאו להורג חמישה שבויי מלחמה רוסיים בכל יום.
כתוצאה מכך הוצאו להורג שמונה שבויים.
ב-6 במרץ 1996, הוביל גלייב מתקפת פתע על גרוזני והצליח לכבוש מחדש חלקים גדולים מהעיר למשך יומיים.
הוא הצליח לגרום לאבדות כבדות בצד הרוסי שהותיר מאחוריו מעל ל-100 בני ערובה.
התקיפה הייתה רק המבוא לכיבוש מחדש של גרוזני באוגוסט של אותה שנה, שסיימה את המלחמה.
לאחר המלחמה, באפריל 1997, מונה גלייב לתפקיד סגן ראש הממשלה תחת נשיאותו של אסלאן מסחאדוב.
בשנה שלאחר מכן, ב-1998, הוא מונה לשר ההגנה ברפובליקה הצ'צ'נית של איצ'קריה.
במהלך קיום מצוות העלייה לרגל למכה, החג', הוא קיבל את השם "חמזאת".
במהלך מלחמת צ'צ'ניה השנייה פיקד גלייב על כוח גדול של מורדים שהגנו על גרוזני, אולם בינואר 2000 הוא נסוג מהעיר והותיר אותה פגיעה להתקפה.
בעקבות הנסיגה הבלתי מוסברת מהעיר הורד גלייב בדרגות מבריגדיר גנרל לדרגת טוראי והוסרו ממנו כל אותות ההצטיינות הצבאיים.
בפברואר-מרץ 2000, בעקבות הנסיגה מגרוזני ליערות בדרום צ'צ'ניה, ספגו כוחותיו של גלייב אבדות כבדות.
באותה תקופה התחבר אליו הלוחם הצ'צ'ני, ארבי ברייב (Арби Алаутдинович Бараев), והבטיח לו תחבורה לאזור בטוח.
אולם כאשר הגיעו כוחותיו של גלייב לנקודת המפגש הם נתקלו במארב של קבוצה גדולה של חיילים רוסים ונסוגו לכפר הולדתו של גלייב, קומסומולסקויה (Комсомольское).
החיילים הרוסים כיתרו את הכוח של גלייב שמנה מעל ל-1,000 לוחמים במצור שנמשך שבועות.
בסופו של דבר נמחץ הכוח של גלייב באחד מהקרבות הגדולים של המלחמה.
הקרב נסתיים בכ-800 הרוגים מקרב המורדים ומעל ל-50 חיילים רוסים הרוגים.
גלייב עצמו הצליח להימלט עם יתר לוחמיו.
זמן מה לאחר ה"אסון" בקומסומולסקויה, פתחה הממשלה הרוסית במשא ומתן עם גלייב כיוון שהיה במחלוקת עם מספר מפקדים אסלאמיים, במיוחד ברייב, שנגדו נלחם גלייב קרב קצר לאחר הקרב בקומסומולסקויה כיוון שהאמין כי בגד בו.
גלייב היה במחלוקת עם לוחם ערבי נוסף בשם אבו אל-וליד (ابو الوليد).
בנובמבר 2000, אישר הקרמלין כי הממשל הרוסי נמצא במשא ומתן עם גלייב אולם מאוחר יותר הכחיש את העובדה.
גלייב החליט לבנות מחדש את כוחותיו בערוץ פנקיסי מצידו השני הגבול בגאורגיה, בקרב הכיסטים, שהם קבוצה אתנית צ'צ'נית שיושבת באזור פנקיסי שבצפון מזרח גאורגיה מאות בשנים.
ב-20 בספטמבר 2001, דיווחו עיתונים הרוסיים, כי גלייב עבר עם כוחותיו מערוץ פנקיסי לעיירה צאלנג'יחה שבסמגרלו בקרבת הגבול הגאורגי-אבחזי.
ב-4 באוקטובר של אותה שנה, פשט גלייב על אבחזיה דרך עמק קודורי.
באוגוסט 2001 הוא מילא תפקיד חשוב בשחרור פעילת זכויות האדם, סווטלנה קוזמינה, שהייתה בשבי הצ'צ'ני במשך שנתיים.
העזרה של גלייב ניתנה בעקבות בקשת אשת ידידו, לצ'י איסמאלוב, שהוחזק בשבי במוסקבה וחיכה למשפטו.
הוא כתב לשוביה של קוזמינה כי אם לא ישחררו אותה הם יהפכו לאויביו המרים.
בספטמבר 2002 פלש כוח גדול של גלייב לאינגושטיה וכבש את הכפרים טרסקוי וגלנסקי.
תגובת הצבא הרוסי לא אחרה לבוא והכוח כותר וסבל אבדות כבדות ובסופו של דבר נפוצו לכל עבר.
בין האנשים שנהרגו בקרב היה כתב בריטי פרילנסר, רובי סקוט, שהצטרף למורדים.
על פי דיווחים רשמיים נהרגו בין 7 ל-40 לוחמים צ'צ'נים ו-17 חיילים רוסים.
בדצמבר 2003 דווח בטעות כי גלייב נהרג במהלך התנגשות בה נהרגו תשעה חיילים רוסים.
ב-28 בפברואר 2004 נהרג גלייב במהלך היתקלות עם שני חיילי סיור של משמר הגבול הרוסי כשהיה בדרכו לגאורגיה.
יחד עמו נהרגו גם שני החיילים הרוסים.
על פי גרסת המרכז הקווקזי (KC), גוף פרטי שעל פי הצהרתה היא סוכנות ידיעות אינטרנטית צ'צ'נית, נלחם גלייב בקבוצה גדולה של חיילים רוסים ונהרג מתקיפת הליקופטרים בעלי מקלעים כבדים.
גופתו של גלייב זוהתה בוודאות על ידי פס"ב, אולם לא נמסרה למשפחתו כיוון שסווג כטרוריסט בידי השלטונות הרוסיים.
משפחתו במערכה מתוקשרת לשחרור שרידי גופתו של גלייב או לקבלת אינפורמציה מה נעשה עם גופתו.
רוּסִינית (руська бесіда, Русиньскый язык) היא שפה סלאבית המדוברת על ידי הרוסינים, קבוצה אתנית החיה בהרי הקרפטים במערב אוקראינה ובמזרח סלובקיה.
גישתה הרשמית של ממשלת אוקראינה (ובעבר בברית המועצות כולה) היא לראות את השפה כניב של השפה האוקראינית ולא כלשון בפני עצמה.
עם זאת, הרוסינית נבדלת מן האוקראינית באוצר המילים ובמורפולוגיה, ומכילה שרידים השייכים לרובד ארכאי יותר בהתפתחות השפה האוקראינית, הקרובים יותר ללשון הסלאבונית של ימי הביניים.
כמו כן קיימות ברוסינית מילים רבות ממקור הונגרי וגרמני, בשונה משאר השפות המזרח-סלאביות.
הרוסינית נכתבת באלפבית הקירילי, ומספר דובריה כיום (2009) מוערך ביותר מ-610,000 נפש.
החל מאמצע המאה ה-19 ועד לאמצע המאה ה-20 היו קיימים בין הרוסינים שלושה זרמים באשר לשפת התרבות המועדפת.
היו שפעלו להחדרת הרוסית הספרותית הגבוהה, היו שבחרו באוקראינית, והקבוצה השלישית פעלה לעיצוב השפה הרוסינית עצמה על בסיס הניבים העממיים.
לאחר מלחמת העולם השנייה הוכרה בצ'כוסלובקיה, פולין והקרפטים הסובייטיים רק האוקראינית כשפת הרוסינים.
לעומת זאת, בוויבודינה נקבעה הרוסינית כשפה ספרותית בפני עצמה עוד ב-1920. בשנת 1923 יצא לאור ספר הדקדוק הרוסיני הראשון, בעריכת גבריאיל קוסטלניק.
ב-1924 הוקם העיתון הרוסיני הראשון – 'רוסקי נוביני' (חדשות הרוסינים).
בשנות ה-90 של המאה העשרים חלה התעוררות בתקומת הרוסינית בפולין והקרפטים.
רוסלאן אימרנוביץ' חסבולטוב היה פוליטיקאי וכלכלן רוסי ממוצא צ'צ'ני.
כיהן כיו"ר הסובייט העליון של רוסיה מ-10 ביולי 1991 ועד 4 באוקטובר 1993. הסובייט העליון תפקד בתור הפרלמנט הרוסי מאז התפרקות ברית המועצות ועד הקמת הדומה הממלכתית של הפדרציה הרוסית.
חסבולטוב נולד בכפר טולסטוי-יורט, ליד גרוזני, בירת צ'צ'ניה.
הוגלה בילדותו יחד עם אמו לקזחסטן במסגרת הגליית הצ'צ'נים, שעליה החליט סטלין.
אביו, שהיה על ערש דווי נשאר מאחור ונפטר בסמוך להגליית המשפחה.
ב-1962, לאחר שהשלים את חוק לימודיו באלמה-אטה (כיום אלמטי), עבר חסבולטוב למוסקבה, שם למד משפטים באוניברסיטת מוסקבה היוקרתית.
ב-1966, לאחר סיום לימודיו, הצטרף למפלגה הקומוניסטית.
במקביל המשיך את לימודיו בנושאי כלכלה של מדינות קפיטליסטיות, ובין 1970 ל-1980 קיבל תארים אקדמאיים נוספים.
במהלך שנות ה-70 וה-80 פרסם מספר ספרים בנושאי כלכלה ומסחר בינלאומיים.
בשנות ה-80 המאוחרות החל לעבוד בצמידות לכוכב העולה בוריס ילצין.
בשנת 1990 נבחר לקונגרס הנגידים העממי הסובייטי.
היה מנאמני ילצין בהתנגדות לפוטש ב-1991. באוגוסט אותה שנה פרש מהמפלגה וב-29 באוקטובר נבחר ליו"ר הסובייט העליון של הפדרציה הרוסית.
היה בין מובילי המשבר החוקתי ברוסיה ברוסיה בשנים 1992–1993 שהסתיים בפיזור הסובייט העליון.
לאחר הפיזור נעצר אך שוחרר לאחר מספר חודשים.
במחצית שנות ה-90 היה פעיל בניסיונות למצוא פתרון למשבר בצ'צ'ניה.
משנת 1994 לימד באקדמיה לכלכלה על שם פלחאנוב במוסקבה.
בשנת 2003 הכריז על רצונו לרוץ לבחירות לנשיאות רפובליקת צ'צ'ניה אך לבסוף לא התמודד.
רוסלונד והלסטרום הם זוג מחברי ספרי מתח שוודים, המורכב מהעיתונאי אנדרס רוסלנד, נולד בשנת 1961, וביורג הלסטרום (2017-1957), וכחן (משתתף בדיבייט) מפורסם בנושא מערכת הענישה השוודית.
בעשר השנים האחרונות, רוסלנד עבד ככתב חדשות, תרבות ועורך חדשות עבור חדשות רפורט (Rapport News).
הלסטרום הוא אסיר לשעבר ואחד מהמייסדים של KRIS, ארגון לוחם למניעת פשיעה.
הזוג עשה את הופעת הבכורה שלו עם נובלת הפשע "Odjuret" (תרגום לעברית: חיה רעה) ב-2004. נושא חוזר בספריהם היא השאלה מיהו הקורבן האמיתי ומי הפושע, כשפשע מבוצע.
דמויות חוזרות: המפקח הבכיר אוורט גרנס, הבלש סוון סונדקוויסט, הבלשית מריאנה הרמנסון - כולם ממשטרת הסיטי של סטוקהולם.
לארס אגסטם, תובע, ממשרד התובע של סטוקהולם.
ספריהם תורגמו לשפות נורדיות אחרות, עברית (בהוצאת סלע ספרים), קרואטית, גרמנית, אנגלית, רוסית וטורקית.
בין ספריהם ניתן למנות את שלוש שניות (2012), שלוש דקות (2017), שלושה ימים (2020), תא שמונה, תא 21, שני חיילים והדואלוגיה תוצרת שוודיה.
Odjuret (פורסם ב-2004, תורגם לעברית נקרא "חיה רעה"
Box 21 (פורסם ב-2005, תורגם לעברית כ"תא 21" בהוצאת סלע ספרים)
Flickan under gatan (פורסם ב-2007, תורגם לעברית ב-2014 כ"הילדה מתחת לרחוב" בהוצאת סלע ספרים ובתרגומה של יעל צובארי)
Tre sekunder (פורסם ב-2009, תורגם לעברית כ"שלוש שניות" בהוצאת סלע ספרים)
Två soldater (פורסם ב-2012, תורגם לעברית כ"שני חיילים" בהוצאת סלע ספרים)
מועמד לנובלת הפשע השוודית הטובה ביותר ב-2005 עבור "תא 21"
ספר השנה של עיתון העיר סטוקהולם ב-2005 עבור "תא 21"
פרס כיס הכסף על נובלת הפשע השוודית הנמכרת ביותר ב-2006 (יותר מ-100,000 עותקים נמכרו) עבור "תא 21"
מועמד לנובלת הפשע השוודית הטובה ביותר ב-2007 עבור "הילדה מתחת לרחוב"
פרס כיס הכסף על נובלת הפשע השוודית הנמכרת ביותר ב-2008 (יותר מ-100,000 עותקים נמכרו) עבור "הילדה מתחת לרחוב"
הוערך על ידי הניו יורק טיימס ברשימת ספרי הפשע הבולטים ב-2009
שלוש שניות זכה בפרס נובלת הפשע השוודית הטובה ביותר ב-2009
רוסלן קרימוביץ' ניגמטולין הוא כדורגלן עבר רוסי ממוצא טטרי ששיחק בעמדת השוער בקבוצות לוקומוטיב מוסקבה, ספרטק מוסקבה וצסק"א מוסקבה.
הוא שיחק שנתיים בנבחרת רוסיה.
בסוף הקריירה שלו שיחק בישראל, בקבוצת מכבי אחי נצרת.
כדורגלן השנה ברוסיה - 2001
רוסלן איברהים אבישוב (באזרית: Ruslan Abışov; נולד ב-10 באוקטובר 1987) הוא כדורגלן עבר אזרי ששיחק בעמדת הבלם.
אבישוב התחיל את הקריירה שלו במחלקת הנוער של נפטצ'י באקו ובגיל 19 עלה לקבוצה הבוגרת.
לאחר שבשלוש העונות הראשונות שלו שיחק בעיקר כמחליף, בעונת הפך לשחק הרכב.
ב-28 בנובמבר 2010 הבקיע את שער הבכורה שלו בקריירה בניצחון 0-1 נגד קרבאך.
אבישוב זכה עם הקבוצה בשתי אליפויות בעונות ו-.
בקיץ סיים חוזה בנפטצ'י וחתם בחזר לנצ'ראן לחצי עונה.
ב-26 בפברואר 2013 עזב לראשונה את אזרבייג'ן וחתם ברובין קאזאן הרוסית לשנתיים וחצי.
בקאזאן לא זכה לדקות משחק ולכן בקיץ הושאל לגבאלה עד לאמצע העונה.
לאחר שהשתלב בגבאלה, החליט המועדון לרכוש את כרטיס השחקן של אבישוב.
בקיץ חזר לקדנציה שנייה בחזר לנצ'ראן.
ב-29 ביוני 2016 חתם באינטר באקו לעונה אחת.
ב-12 בינואר 2017 חתם בנפטצ'י באקו עד לסיום העונה.
ב-13 ביוני 2019 חתם לשנתיים בסבאך.
לאחר שהציג יכולת טובה במדי נפטצ'י, אבישוב זומן לראשונה לסגל נבחרת אזרבייג'ן בסוף אוגוסט .
ב-5 בספטמבר 2009 ערך את הופעת הבכורה שלו בנבחרת נגד במסגרת מוקדמות מונדיאל 2010. ב-18 בנובמבר 2009 הבקיע את שער הבכורה שלו בנבחרת במשחק ידידות נגד .
רוסלן טהירוביץ' בלטייב (בקזחית: Рұслан Tahipұлы Балтиев; נולד ב-16 בספטמבר 1978) הוא כדורגלן עבר קזחי ממוצא אויגורי ששיחק בעמדת הקשר.
בלטייב הוא שיאן ההופעות והשערים של נבחרת קזחסטן.
בלטייב התחיל את הקריירה שלו בז'טיסו טלדיקורגן וכעבור עונה אחת חתם בקאיראט אלמטי בה שיחק 3 שנים שבסיומם חתם בקיזילז'אר פטרופאבל.
בשנת עזב לראשונה את קזחסטן וחתם בסוקול סראטוב.
בשנת ירדה סוקול לליגה השנייה והוא חתם בדינמו מוסקבה.
לאחר עונה מוצלחת בדינמו, בלטייב עבר ליריבה העירונית פ.צ.
בעונתו הראשונה במועדון רשם 27 הופעות, אך עונה לאחר מכן איבד את מקומו בהרכב והוא הושאל לשיניק ירוסלבל עד לסיום העונה.
בשנת חזר לקזחסטן כאשר חתם בטובול עמה זכה בגביע הקזחי.
בדצמבר לשנתיים חתם בז'מצ'וז'ינה סוצ'י, אך כעבור עונה אחת סיים את דרכו במועדון וחזר לקאיראט אלמטי בה סיים את הקריירה שלו.
בלטייב ערך את הופעת הבכורה שלו בנבחרת קזחסטן בשנת .
ב-20 בספטמבר 1997 הבקיע את שער הבכורה שלו בנבחרת בתיקו 1-1 נגד .
לזכותו של בלטייב 13 שערים ב-73 הופעות במדי הנבחרת והוא שיאן ההופעות והשערים שלה בכל הזמנים.
רוסלאבל היא עיר במחוז סמולנסק שבמערב רוסיה, בסמוך לגבול בלארוס.
בעיר צומתי דרכים ומסילות ברזל, והיא משמשת כמרכז מסחרי לסביבתה.
רוסלאבל נוסדה בשנת 1137, ובשנת 1408, תחת שלטון הדוכסות הגדולה של ליטא, הוענקו לה זכויות אזרחיות שונות.
בשנת 1610 נכבשה העיר בידי ממלכת פולין, ובשנת 1623 הוענקו לה זכויות מגדבורג.
בשנת 1654 נכבשה העיר בידי הרוסים.
בין מלחמות העולם נמנו בעיר כ-3,000 יהודים, ורובם היו בעלי מלאכה.
לאחר פרוץ מבצע ברברוסה הצליחו רבים מיהודי העיר להימלט מזרחה.
עם כיבוש העיר בידי הגרמנים ב-3 באוגוסט 1941, ערכו אלו רישום של היהודים שנותרו בה, והטילו עליהם גזירות שונות, ובהן חובת ענידת טלאי צהוב ואיסור על קשר עם לא יהודים.
באוגוסט 1941 רצחו הגרמנים מספר יהודים בעיר.
בין 600 ל-800 היהודים שנותרו בעיר רוכזו באוקטובר 1941 בגטו מגודר וצפוף שהוקם בה.
כעבור כחודש נרצחו כל יושבי הגטו, ונקברו בקבר אחים בשטח בית העלמין היהודי המקומי.
רוסלין מילאגרוס סאנצ'ס רודריגס (בספרדית: Roselyn Milagros Sánchez Rodríguez; נולדה ב-2 באפריל 1973) היא שחקנית, זמרת יוצרת ודוגמנית פוארטו ריקנית.
מוכרת בשל תפקידה בתור הסוכנת המיוחדת אלנה דלגאדו בסדרת המשטרה של CBS, "ללא עקבות" (2005–2009).
סאנצ'ס נולדה בסן חואן, פוארטו ריקו, הצעירה מארבעה ילדים; יש לה שלושה אחים גדולים.
את השכלתה היסודית קיבלה בסן חואן.
בגיל צעיר היא גילתה עניין גם בריקוד וגם במשחק והייתה מעלה מופעים למשפחתה.
סאנצ'ז נרשמה לאוניברסיטת פוארטו ריקו (אנ'), שם כמו אביה ואחיה היא הייתה אמורה ללמוד שיווק.
עם זאת, לאחר מספר קורסים היא עזבה את הלימודים.
ב-1991, בגיל שמונה עשרה, עברה סאנצ'ס לניו יורק, שם לקחה שיעורי ריקוד, משחק ופיתוח קול.
שנה לאחר מכן חזרה למולדתה ושיחקה בתפקיד קטן בסרט הקולנוע "קפטן רון" לצד קורט ראסל ומרטין שורט שצולם בחלקו במדינתה.
בשנת 1993 זכתה בתחרות יופי הנקראת "מיס פוארו ריקו פטיט".
בשנת 2001 שיחקה בסרט "שעת שיא 2", סרט ההמשך לשובר הקופות "שעת שיא", בכיכובם של ג'קי צ'אן וכריס טאקר.
בשנת 2003 גילמה את הבלשית אלנה מסיאס לצדו של אד אוניל בסדרת המשטרה "רשתות אל.
בשנת 2005 החלה לשחק את התפקיד של הסוכנת המשטרתית אלנה דלגאדו בסדרה "ללא עקבות", תפקיד אותו ביצעה עד 2009 וקיבלה עליו מועמדות לפרס NAACP Image.
היא הייתה אחת המועמדות לתפקיד של גבריאל סוליס בסדרה עקרות בית נואשות אך הפקת הסדרה ויתרה עליה עקב מבטאה הלטיני הכבד.
היא שיחקה במספר סרטי קולנוע וביניהם בסרט "בייסיק" וכמורה לבלט בסרט "תוכנית משחק" לצד דוויין ג'ונסון.
היא הופיעה בתפקידי אורח בסדרות "המופע של דרו קארי" ו"רופא להשכיר" וב-2003 הוציאה אלבום כזמרת.
בשנת 2013 החלה לגלם את דמותה של כרמן לונה, אחד התפקידים הראשיים בסדרת הדרמה-קומית "עוזרות בית נחושות" שיצר מארק צ'רי לרשת הטלוויזיה Lifetime.
הסדרה סיימה את שידוריה ב-2016 לאחר 4 עונות.
בשנת 2014 כיכבה בסדרת הטלוויזיה הקולומוביאנית "Familia En Venta" בתפקיד הראשי של לילי, גרושה טרייה שמנסה לשקם את חייה ואת חיי משפחתה.
בשנת 2019 שיחקה בתפקיד הראשי של ג'יג'י מנדוזה בסדרת הדרמה האמריקאית "גרנד הוטל" ברשת ABC, לצדו של דמיאן ביצ'יר ובהפקה של אווה לונגוריה.
עוד באותה שנה שיחקה בסרט הטלוויזיה הרומנטי של רשת הולמרק "טעם של קיץ" לצד בעלה אריק וינטר.
סאנצ'ס נישאה ב-9 באוגוסט 1998 לשחקן האנגלי גארי סטרץ'.
השניים התגרשו ב-15 באפריל 2001. לאחר גירושיה, היא התחילה מערכת יחסים עם זמר הסלסה הפורטו ריקני ויקטור מנואל.
עם זאת, בדצמבר 2005 היא הודיעה כי סיימה את מערכת היחסים ביניהם.
בדצמבר 2007 התארסה לשחקן אריק וינטר לאחר שנתיים של זוגיות יחד.
הם התחתנו ב-29 בנובמבר 2008 בסן חואן, פוארטו ריקו.
סאנצ'ס תומכת בזכויות בעלי החיים וחברה בארגון אנשים למען יחס מוסרי לבעלי חיים.
+שנהסדרהתפקידהערות1996–1997כשהעולם מסתובבפילאר דומינגו55 פרקים1997–1998Fame L.A.לילי ארגוויותפקיד ראשי; 21 פרקים1999Ryan Caulfield: Year Oneקים וראס2 פרקים2000נאש ברידג'סבלינדה קרוז2 פרקים2002In-Lawsדניפרק: "If You Can't Stand the Heat"המופע של דרו קארימריהפרק: "Drew Tries Hot Salsa"2003–2004L.A.
Dragnet הבלשית אלנה מסיאס3 פרקים2005קוג'אק (אנ')כרמן ווריק6 פרקים2005–2009ללא עקבותאלנה דלגאדותפקיד ראשי (עונות 7-4); 89 פרקים
רוסיסקאיה גאזטה הוא עיתון רוסי הנמצא בבעלות ממשלת הפדרציה הרוסית ומהווה כביטאון הרשמי שלה.
העיתון, היוצא לאור ברוסית, מפרסם נוסח של חוקים פדרליים ותקנות ממשלתיות, לאחר שאלה אושרו בפרלמנט.
העיתון גם מפרסם ידיעות חדשותיות והודעות מטעם הממשלה.
ביטאון רשמי ראשון של הממשלה ברוסיה נוסד עם הקמת ממשלת האימפריה הרוסית בשנת 1905, אז נחנך הביטאון "רוסיה" שפעל במקביל ל"ידיעון הממשלתי" (Правительственный вестник).
במרץ 1917 העיתון הפך לעיתון הרשמי של הסובנרקום ואחר כך שינה שמו ל"איזבסטיה".
בשנת 1956 נוסד העיתון "רוסיה הסובייטית", שהפך לביטאון הרשמי של הממשלה.
ב¯1990 הוקמו העיתונים "רוסיסקאיה גאזטה" ו"רוסיסקיה וסטי", ששימשו תחילה כעיתוני הסובייט העליון של רוסיה, אך ב-1993 הועברו לשליטת הממשלה.
משנת 2001 העיתון מתוקצב מתוך תקציב המדינה.
בשנת 2008 בוצע קיצוץ מסיבי במצבת כוח האדם ונסגרו 23 משרדים אזוריים.
בשנת 2009 חברת TNS Media Intelligence הציבה את העיתון לצד העיתונים קומרסאנט ואיזבסטיה בתור אחד העיתונים החשובים ביותר בתחום החדשות ברוסיה.
בשנת 2012 העיתון עבר מיתוג מחדש והחל להדפיס מהדורת בת גם באוקראינה.
בין 2001 ל-26 באוקטובר 2010, מנכ"ל העיתון היה אלכסנדר גורבנקו, באוקטובר 2010 הוא הוחלף על ידי פאבל נגויצה.
העורך הראשי ולדיסלב פרונין מכהן מאז 2001. בין השנים 1996 ל-2001, הוא היה סגן עורך העיתון.
מאז 1974, הוא עבד בעיתון "קומסומולסקאיה פרבדה", שאותו ניהל מ-1988 עד 1995.
רוסלאן וולודימירוביץ' מלינובסקי (באוקראינית: Русла́н Володи́мирович Маліно́вський; נולד ב-4 במאי 1993 בז'יטומיר) הוא כדורגלן אוקראיני המשחק בעמדות הקשר בקבוצת גנואה מליגת העל האיטלקית ובנבחרת אוקראינה.
מלינובסקי החל את קריירת הכדורגל שלו במועדון הכדורגל שחטאר דונצק.
הוא גדל במחלקת הנוער שלה וב-2010 עבר לקבוצה הבוגרת של המועדון.
באופן רשמי היה שחקנה של שחטאר במשך כ 6 שנים, אך בפועל לא שיחק משחק אחד במדי הקבוצה.
הוא שיחק תחילה במסגרת קבוצת המילואים של שחטאר לאחר מכן הושאל לקבוצת סבסטופול.
בשנת 2014, לאחר שרוסיה סיפחה את חצי האי קרים, התפרק המועדון "סבסטופול".
מלינובסקי חזר לדונצק והושאל שוב - הפעם לקבוצת זוריה לוהנסק.
בעונת 2016/2017 הוא הושאל לקבוצת ראסינג גנק הבלגית.
בתום העונה רכשה ראסינג את כרטיס השחקן של מלינובסקי מידי שחטאר.
מלינובסקי הוחתם על חוזה לארבע שנים בקבוצה הבלגית.
ב-16 ביולי 2019 מלינובסקי חתם באטאלנטה מהסרייה א'.
ב-9 בינואר 2023 הושאל מלינובסקי לאולימפיק מרסיי עד לסוף העונה.
בסיום העונה חתם באופן קבוע.
ב-19 באוגוסט 2023 הושאל לגנואה עד לסוף העונה עם אופציית רכישה תמורת 10 מיליון אירו, וב-31 בינואר הוא נרכש סופית על ידי גנואה.
מלינובסקי שיחק בנבחרות הנוער ובנבחרת הנערים של אוקראינה.
בשנת 2013 זומן לנבחרת הצעירה של אוקראינה.
הוא שיחק 14 משחקים במדי הנבחרת הצעירה והבקיעה 2 שערים.
בנבחרת הלאומית של אוקראינה משחק מלינובסקי מאז מרץ 2015. משחקו הראשון במדי הנבחרת היה משחק ידידות מול .
רוסלן בָּרְסְקִי (באוקראינית: Руслан Барський; נולד ב-3 בינואר 1992) הוא כדורגלן עבר ישראלי ששיחק בעמדת הקשר.
ברסקי נולד בחולון, להורים שעלו מאוקראינה.
החל לשחק כדורגל בקבוצת הילדים של הפועל צפרירים חולון, ממנה עבר למכבי תל אביב.
בהמשך שימש ברסקי כקפטן קבוצת הנוער של המועדון, וב-19 באוגוסט 2012 ערך את הופעת הבכורה שלו בקבוצה הבוגרת, בניצחון 3–0 נגד מכבי נתניה במסגרת גביע הטוטו.
ב-19 בספטמבר 2012 הושאל לבני יהודה תל אביב כחלק מעסקת העברתו של חסן אבו זייד למכבי תל אביב.
ב-21 באוקטובר 2012 ערך את הופעת הבכורה שלו בליגת העל, בהפסד 1–2 לבית"ר ירושלים.
במהלך העונה סבל מפציעה בכף רגלו, בפעם השלישית בקריירה, ועד לסיום העונה ערך חמש הופעות בליגה.
בתחילת עונת חתם במכבי קביליו יפו מליגה א'.
ברסקי סיים את העונה עם 28 משחקים בליגה, אך לא כבש, והקבוצה סיימה את העונה במקום השני.
ב-23 ביוני 2014 חתם בהפועל ירושלים מהליגה הלאומית, ובמדיה ערך 35 הופעות בעונת 2014/2015.
בקיץ הצטרף לבית"ר תל אביב רמלה מהליגה הלאומית, במסגרת הסכם השאלת שחקנים צעירים בין המועדון לבין מכבי תל אביב.
ב-28 בדצמבר 2015 הבקיע את שער הבכורה שלו בקריירה, בתיקו 2–2 נגד הפועל רמת השרון, ובסך הכל שיחק שנתיים במועדון, בהן הבקיע חמישה שערים ב-69 הופעות בליגה הלאומית.
ב-21 ביוני 2017 חזר לליגת העל וחתם בהפועל חיפה.
ב-9 בספטמבר 2017 הבקיע את שער הבכורה שלו בליגת העל, בניצחון 2–1 נגד בני יהודה.
בסך הכל כבש שני שערים ב-34 הופעות בעונת 2017/2018, ובסופה זכה עם הקבוצה בגביע המדינה.
ברסקי לא שותף במשחק הגמר, בו ניצחה חיפה 1–3 בהארכה את בית"ר ירושלים.
לקראת עונת 2018/2019 חזר לסגל מכבי תל אביב, ובישל את שער הניצחון במשחק מול פרנצווארוש במסגרת מוקדמות הליגה האירופית.
ב-14 באוגוסט 2018 האריך את חוזהו במכבי תל אביב בארבע שנים נוספות.
ב-5 בנובמבר 2020 הושאל בפעם השנייה להפועל חיפה לעונה אחת.
ב-1 ביולי 2021 חתם בהפועל ירושלים.
ב-12 ביוני 2022 חתם במכבי בני ריינה.
ב-4 בינואר 2023 חתם בהפועל חדרה עד לסיום העונה.
ב-4 ביולי 2023 חתם בבוראץ באניה לוקה מליגת העל הבוסנית.
ב-4 בינואר 2024 חזר לישראל וחתם בהפועל חדרה.
באוגוסט 2025 הודיע על פרישה ממשחק.
שיחק בנבחרות הנערים והנוער של ישראל.
ברסקי הוא בעל דרכון אוקראיני.
רוסלה מזרחית או רוּסֵלָה וְרֻדַּת חָזֶה (שם מדעי: Platycercus eximius) הוא מין של תוכי קטן ממשפחת הדרראים החי בדרום אוסטרליה ובאי טסמניה.
האדם הפיץ את הרוסלה גם לניו זילנד, שם היא מהווה מין פולש הפוגע בעופות המקומיים.
אורכה של הרוסלה עד 30 ס"מ, משקלה 90–120 גרם והיא בעלת צבעים מרהיבים.
הראש והחזה אדומים עם סנטר לבן ומקור לבן גם.
הבטן צהובה והכנפיים והזנב ירוקים משורטטות בשחור עם כמה נוצות כחולות ואדמדמות.
הזנב ארוך ועוזר לרוסלה להלך על הקרקע, דבר שהיא עושה לעיתים קרובות.
הנקבות דומות לזכרים אך עמומות צבע יותר וגם בעלות פס תחתון כהה שחסר לזכרים.
הרוסלה ניזונה מזרעים, פירות, פרחים וחרקים.
היא חיה בין סבכים, ערבות פתוחות, חורשים ויערות באוסטרליה וטסמניה.
כמו מרבית התוכים הרוסלה היא עוף מונוגמי החי עם בת זוג לכל החיים.
הרוסלה מקננת על עץ גבוה ומטילה בו 2–9 ביצים.
תוכי זה נפוץ בפינות חי רבות וכן מהווה חיית מחמד נפוצה, קלה לגידול.
רוּסֶלָה (שם מדעי: Platycercus) הוא סוג תוכי ממשפחת הדרראים הכולל 6 מינים החיים באוסטרליה ובאי טסמניה.
השם רוסלה נגזר מרוז היל (Rose Hill), שמה הקודם של העיר פאראמטה הסמוכה לסידני, שם נצפה המין.
המתיישבים הראשונים שראו תוכי ממין רוסלת קרימסון כינו אותו "תוכי רוזהיל" שנהפך ל"רוזלה" ולבסוף ל"רוסלה".
בני סוג זה הם תוכים קטנים באורך 26–37 סנטימטר, בעלי ראשים קטנים וזנבות ארוכים.
הם בעלי צבעים מרהיבים, בעיקר על בסיס אדום וכחול.
למרות צבעוניותם הם בעלי דו-צורתיות זוויגית קטנה למעט המין Platycercus icterotis, אף שהנקבות יכולות להיות מעט יותר דהויות.
תוכים אלה מעופפים לאורך אוסטרליה בלהקות ומחפשים זרעים, פירות וחרקים על העצים, העשבים וגם על הקרקע.
רוסליה וילה טובייה (, נולדה ב-25 בספטמבר 1992), הידועה בשמה הפרטי רוסליה, היא זמרת-יוצרת, שחקנית ומפיקה מוזיקלית קטלאנית.
רוסליה ידועה בעקבות העיבודים המודרניים שלה למוזיקת פלמנקו והשילוב בין הפלמנקו לזרם האורבנו.
רוסליה ביצעה שירים בשפות שונות ולא בספרדית בלבד במסגרת שיתופי פעולה עם אמנים בינלאומיים כגון ג'יי באלווין ובילי אייליש.
רוסליה התעניינה במוזיקה לראשונה בעקבות אביה, והחלה לשיר עמו כשהייתה בת שבע.
בגיל 15 התחרתה רוסליה בתוכנית הטלוויזיה "Tú sí que vales" אך לא עברה את שלב המיונים.
בגיל 16 החלה רוסליה ללמוד בבית הספר למוזיקה של קטלוניה, שם היא קיבלה שיעורים מצ'יקי דה לה לינאה, מורה לפלמנקו שלימדה תלמיד אחד בלבד בכל שנה.
רוסליה עבדה יחד עם גיטריסט פלמנקו בשם חואן גומס מ-2013 ועד 2016 ויחד הם לקחו חלק במגוון פסטיבלים בינלאומיים.
בשנת 2016, רוסליה הופיעה בפני קהל של מאה איש בטבלאו דל כרמן, היכל מיוחד לפלמנקו ב-פואבלו אספניול, בברצלונה.
בקהל שהה ראול ריפרי, אותו הזמינה למופע.
הם התחילו לעבוד על שני אלבומים ביחד.
רוסליה חתמה על חוזה הקלטות עם יוניברסל מיוזיק גרופ מאוחר יותר בשנת 2016, ועברה להתגורר בקליפורניה.
היא הוציאה לאור את האלבום Los Ángeles.
האלבום מדבר על מוות בצורה אפלה עם ליווי גיטרה אגרסיבי של ריפרי.
הוא מציג עיבודים מחודשים של קלאסיקות פלמנקו שזכו לשבחים.
היא הייתה מועמדת לתגלית השנה בטקס פרסי גראמי הלטיני ה-18. האלבום יצא בפברואר 2017 תחת הוצאת יוניברסל מיוזיק והוציא מתוכו שני סינגלים, "Catalina", שיצא באוקטובר 2016, ו-"De Plata", שיצא לאור במאי 2017. האלבום זכה לשבחים מהמבקרים.
Los Ángeles הגיע למקום התשיעי במצעד האלבומים הספרדי ושהה בו ברצף כ-89 שבועות
רוסליה וראול ריפרי יצאו לסיבוב הופעות, Los Ángeles Tour, לקידום האלבום.
סיבוב ההופעות החל בפברואר 2017 בגרנדה והסתיים במרץ 2018 בפלאו דה לה מוזיקה קטלנה בברצלונה.
2018–2020: El Mal Querer והצלחה עולמית
הקלטת האלבום השני של רוסליה, El Mal Querer, החל בתחילת 2017 כפרויקט הסיום שלה ממכללת קטלוניה למוזיקה.
היא בחרה לעבוד לצד המוזיקאי הספרדי אל גווינצ'ו והגתה את הקונספט שלו לצד פרן אצ'גאריי, שהציע את היצירה הספרותית "Romance of Flamenca" מהמאה ה-13 כהשראה מאחורי האלבום.
למרות שלא היה לה תקציב להפקת האלבום מכיוון שהיא הייתה עצמאית שעבדה על פרויקט באוניברסיטה, רוסליה השקיעה מכספה, עד כדי כמעט "פשיטת רגל".
האלבום הוקלט כמעט בשלמותו בדירתו של אל גווינצ'ו בברצלונה עם מחשב, מיקרופון ושולחן סאונד.
במאי 2018 הכריזה הזמרת על שם אלבומה.
ג'יי באלווין הוציא במקביל את אלבום האולפן החמישי שלו, Vibras, בו השתתפה רוסליה ברצועה "Brillo".
מאוחר יותר באותו חודש, רוסליה הוציאה את הסינגל המוביל של האלבום "Malamente".
הסינגל משך את תשומת לבם של ידוענים כמו קורטני קרדשיאן ודואה ליפה ומבקרי מוזיקה רבים, בעוד הקליפ היה לוויראלי ברשתול החברתיות.
השיר היה מועמד לחמישה פרסי גראמי לטיני, מתוכם זכה בשניים: השיר האלטרנטיבי הטוב ביותר וביצוע האורבני הטוב ביותר.
הסינגל העוקב, "Pienso en tu Mirá", יצא ביולי.
השיר היה מועמד לשיר הפופ הטוב ביותר בטקס פרסי הגראמי הלטיני לשנת 2019. הסינגל השלישי, "Di Mi Nombre", שיצא שלושה ימים לפני צאת האלבום, היה לשיר הראשון של רוסליה שהגיע למקום הראשון בספרד.
El Mal Querer יצא לאור בנובמבר 2018 והגיע למקום השני במצעד של איגוד תעשיית ההקלטות הספרדי.
בסקירה שכתבה ל"הגרדיאן", המבקרת הבכירה אלכסיס פטרידיס שיבחה את האלבום, נתנה לו את מלוא הניקוד וכתבה "כרטיס הביקור של כישרון חדש ומיוחד".
El Mal Querer היה בלמעלה מ-20 מצעדי סוף שנה ועשור בגופי תקשורת כמו "פיצ'פורק", "בילבורד" ו"הגרדיאן".
"רולינג סטון" דירג את האלבום במקום ה-315 ברשימה 500 האלבומים הגדולים בכל הזמנים, ובכך הפכו את האלבום לאלבום בשפה הספרדית המדורג המקום הגבוה ביותר במצעד.
El Mal Querer היה מועמד מאוחר יותר במספר פרסים כולל ארבעה פרסי גראמי הלטיני, פרס המוזיקה הלטינית של בילבורד ופרס המוזיקה האמריקאית הלטינית.
הוא זכה בפרס הגראמי הלטיני לאלבום השנה, אלבום הפופ העכשווי הטוב ביותר, האלבום המהונדס הטוב ביותר וחבילת ההקלטה הטובה ביותר.
האלבום גם זכה בפרס גראמי לאלבום הרוק, האורבני או האלטרנטיבי הלטיני הטוב ביותר.
בשנת 2019 השתתפה רוסליה בסרט של פדרו אלמודובר, "כאב ותהילה".
היא שרה בפסקולים של סדרת הטלוויזיה הספרדית "Arde Madrid" ו"נשואה לעבודה".
במרץ 2019, יצאה רוסליה לסיבוב ההופעות העולמי הראשון שלה, El Mal Querer Tour, כדי לקדם את El Mal Querer, עם מופעים בדרום אמריקה, צפון אמריקה, אירופה ואפריקה.
במהלך סיבוב ההופעות, רוסליה הוציאה מספר שירים.
במרץ 2019, היא הוציאה שיתוף פעולה נוסף עם ג'יי באלווין, "Con Altura".
למרות שהשיר קיבל ביקורות מעורבות, הוא הגיע לראש המצעדים בארגנטינה, קולומביה, הרפובליקה הדומיניקנית, מקסיקו, ונצואלה וספרד.
הווידאו קליפ שלו, שבוים על ידי דיירקטור X, היה לקליפ הנצפה ביותר של אישה לשנת 2019. היא גם הטביע את הכינוי של הזמרת "לה רוסליה" והכוריאוגרפיה שלו הפכה בסופו של דבר לוויראלית ולרגע משמעותי בתרבות הפופ הלטינית.
"Con Altura" זכה בשני פרסי הווידאו קליפים של MTV על הקליפ הלטיני הטוב ביותר והכוריאוגרפיה הטובה ביותר, ובכך הפכה לאמן הספרדי הראשון שזכה בקטגוריה.
השיר גם זכה ב-פרס המוזיקה של MTV אירופה לשיתוף הפעולה הטוב ביותר בטקס פרסי המוזיקה של MTV אירופה לשנת 2019 והשיר האורבני הטוב ביותר בגראמי הלטיני 2019. במאי, רוסליה הוציאה את השיר "Aute Cuture".
זה הפך לשיר השלישי שלה שהגיע לראש המצעד בספרד וזכה במועמדות לגראמי הלטיני להקטת השנה.
ביולי, היא הוציאה את הסינגל Fucking Money Man, שכולל שתי רצועות: "Milionària" (אותו שרה בקטלאנית) ו-"Dios Nos Libre del Dinero".
באוגוסט, היא הוציאה את שיתוף הפעולה שלה עם אוזונה "Yo x Ti, Tu x Mi", שהיה לשיר הרביעי שלה שהגיע לראש המצעד בספרד.
בנובמבר, רוסליה הוציאה את "A Palé", שכולל קולות רקע מאת ג'יימס בלייק, איתה עבד בעבר על "Barefoot in the Park".
בדצמבר, רוסליה השתתפה עם ליל בייבי בגרסת רמיקס לשירות של טראוויס סקוט, "Highest in the Room".
היא קיבלה את פרס הכוכבת העולה בטקס נשים במוזיקה של בילבורד על ההכרה הבינלאומית שהשיגה במהלך השנה.
הביצוע של רוסליה לשיר "Juro Que" בטקס פרסי גראמי ה-62 ציין את הפעם הראשונה שבה הופיעה זמרת ספרדייה בטקס.
היא גם הפכה לאמן הספרדי הראשון בהיסטוריה שהיה מועמד בקטגוריית תגלית השנה.
במהלך מגפת הקורונה, רוסליה הוציאה את השיר "Dolerme" ובחודש מאי, "TKN", שיתוף הפעולה השני שלה עם טראוויס סקוט, שהיה לשיר הראשון שלה שנכנס למצעד בילבורד הוט 100, והגיע למקום 66. השיר היה לויראלי בטיקטוק.
הווידאו קליפ ל-"TKN" זכה בפרס הגראמי הלטיני לקליפ הקצר הטוב ביותר..
הקלטת האלבום השלישי של רוסליה החלה בשנת 2019. בשל מגפת הקורונה, רוסליה עברה להתגורר במיאמי שם המשיכה לעבוד על האלבום.
שיתוף הפעולה היה להצלחה עולמית.
שבוע מאוחר יותר, היא שיתפה פעולה עם הזמר הקנדי דה ויקנד ברמיקס של השיר "Blinding Lights" ובינואר שיתפה פעולה עם בילי אייליש בשיר "Lo Vas a Olvidar", שהופיע בפרק מיוחד של סדרת הדרמה האמריקאית "אופוריה".
רוסליה לאחר מכן שיתפה פעולה עם ואנאוטריקס פוינט נוור וטוקישה בשירים "Nothing's Special" ו-"Linda" בהתאמה.
בנובמבר 2021, רוסליה הכריזה על שם האלבום Motomami.
האלבום יצא במרץ 2022 תחת קולומביה רקורדס.
את האלבום קידמו שלושה סינגלים וסינגלים שיווקיים "Hentai" ו-"Candy".
הסינגל המוביל "La Fama", בהשתתפות דה ויקנד, הוא שיר בצ'אטה ניסיוני שזכה להצלחה.
זה היה לשיר השביעי של רוסליה שהגיע למקום הראשון בספרד.
בפברואר 2022, רוסליה חשפה את עטיפת האלבום Motomami והוציאה את "Saoko" כסינגל השני מתוך האלבום.
באותו החודש, הוסליה הוציאה את "Chicken Teriyaki" כסינגל השלישי מתוך האלבום.
עם צאתו, Motomami זכה לביקורות טובות ממבקרי המוזיקה.
Motomami קיבל ציונים מושלמים ממגוון כלי תקשורת, ביניהם "דיילי טלגרף", "אינדפנדנט" ו"וראייטי".
האלבום היה לאלבום בעל הציון הגבוה ביותר לשנת 2022 ב-Metacritic.
ביולי 2022, רוסליה יצאה לסיבוב ההופעות השני שלה, Motomami World Tour, כדי לקדם את Motomami, עם מופעים באירופה, דרום אמריקה וצפון אמריקה.
המופע כלל שירים שטרם יצאו לאור, כמו "Despechá", שיצא מאוחר יותר באותו החודש.
סיבוב ההופעות הסתיים בדצמבר 2022 לאחר 46 מופעים.
במרץ 2023, היא הוציאה את RR, מיני אלבום עם בן זוגה דאז, הזמר ראו אלחנדרו, והוציאו את הסינגל "Beso".
ב-8 ביוני 2023 הוציאה את הסינגל "Tuya".
ב-21 בנובמבר 2023 הוציאה את השיר "Oral" יחד עם הזמרת האיסלנדית ביורק.
שיתוף הפעולה הזה כולל גם קליפ מקורי שנוצר על ידי בינה מלאכותית.
השיר נועד לגייס כספים למאבק בדיג ההמוני באיסלנד.
הוא יצא כדי לתמוך בתושבי סייד'יספיורד'ור שהפגינו נגד הקמת חוות דגים.
ביורק כתבה את השיר לפני יותר מ-20 שנה, אבל הוא לא התאים לאף אחד מהאלבומים שלה באותה תקופה.
בנובמבר 2025 הוציאה לאור את אלבומה הרביעי, Lux.
בדצמבר 2025 הכריזה על סיבוב ההופעות העולמי Lux Tour 2026, שהוא סיבוב ההופעות הגדול ביותר בקריירה שלה עד כה.
פורבס ספרד כלל את רוסליה ברשימת "הנשים הספרדיות המשפיעות ביותר" בשנים 2020 וב-2022. בשנת 2021, כינה אתר פיצ'פורק את רוסליה כאחת הזמרות החשובות ביותר ב-25 השנים האחרונות.
הפופולריות של ז'אנר הפלמנקו החדש בארץ ובעולם אפשרה לאמנים חדשים להגיע לקהל רחב יותר בעולם.
בשנת 2020, "האטלנטיק" קבע כי רוסליה "הפכה את המוזיקה המצמררת של אנדלוסיה לתופעה עולמית." תחייתה של מוזיקת הפלמנקו לצד המוזיקה של רוסליה הובילה לדיונים על ניכוס תרבותי, שלעיתים מכונים "פולמוס הרוסליה".
רוסליה הואשמה בגניבת התרבות של העם הצועני הספרדי, הטוענים כי ביטוי אמנותי של מוזיקת פלמנקו הוא שלהם, שכן זו הייתה אחת הדרכים הבודדות לביטוי תרבותי חופשי שעמדו לרשותם של צוענים מול אפליה ורדיפה בחברה.
טהרנים רואים במופעי פלמנקו של קטלונים, שאינם צוענים או שאינם אנדלוסים, כמו רוסליה, כמעשים לא הוגנים ולא לגיטימיים.
אחרים הגנו על רוסליה, ואמרו שבעולם שמושפע מתהליכים של גלובליזציה, שבו קיימת גישה רחבה לחשיפה למסורות תרבותיות וצורות אמנות, הצלחתה של רוסליה יכולה לעורר הערכה בינלאומית למוזיקה זו.
כשנשאלה על הנושא, היא השיבה: , וקבעה שזה יותר עניין פוליטי ועניין של פריווילגיות.
רוסליה דנה בנושא גם בשבוע המוזיקה של הבילבורד הלטיני 2020, שם המנחה ליילה קובו הצהירה: .
רוסליה גם אמרה שהיא מרגישה "אי נוחות" כאשר פונים אליה במונח זה.
סביה היו ממוצא גליסי ואנדלוסי.
היא יודעת לדבר קטלאנית, ספרדית ואנגלית באופן שוטף.
בשנת 2016 רוסליה החלה מערכת יחסים עם הראפר הספרדי סי טגנגה.
הם נפרדו במאי 2018. מאז סוף שנת 2019, היא בזוגיות עם הזמר הפוארטו ריקני ראו אלחנדרו.
במרץ 2023 השניים התארסו וביולי של אותה השנה ביטלו את אירוסיהם ונפרדו.
באפריל 2024 סיפרה השחקנית הטרנסג'נדרית האנטר שפר בראיון למגזין GQ כי היא ורוסליה היו במערכת יחסים במשך חמישה חודשים בשנת 2019. רוסליה אישרה את הפרטים בראיונות בשנת 2025, והוסיפה כי אינה מגבילה את המיניות שלה להגדרות.
רוסליה הצהירה על עצמה כי היא פמיניסטית.
בנאום הזכייה שלה בטקס "נשים במוזיקה" של מגזין בילבורד בשנת 2019 היא סיפרה: .
רוסליה היא גם בעד הזכות של נשים להפלה.
במהלך מופע במקסיקו, היא ענדה מטפחת ירוקה לתמיכה בקמפיין הלאומי למען הזכות להפלה חוקית, בטוחה וחינמית במדינה.
הזמרת היא גם תומכת נלהבת של הקהילה הגאה.
היא תרמה את כל רווחיה מליין הקוסמטיקה המשותף שלה עם מאק קוסמטיקס לנשים, נוער והקהילה הגאה.
ביולי 2021 היא גינתה את רצח סמואל לואיז.
היא חשפה כי מעולם לא הוטבלה או ביקרה בכנסייה עם הוריה.
סבתה, שהייתה נוצריה הייתה לוקחת אותה לכנסייה אם הייתה מבקשת.
היא הצהירה כי היא מאמינה באלוהים למרות שמעולם לא עברה טקס רשמי.
בנובמבר 2019 התבטאה כנגד מפלגת הימין הרדיקלי הספרדית ווקס לאחר שקיבלו מספר רב של מושבים בקורטס חנרלס לאחר הבחירות בספרד.
במאי 2020 הביעה צער וכעס על רצח ג'ורג' פלויד ואף השתתפה בהפגנה שנערכה במיאמי.
שנהפרויקטדמותהערותסרטים2019כאב ותהילהרוסיטההופעת קמעטלוויזיה2008Tú Sí Que Vales2018Later...
22021סאטרדיי נייט לייבלולה2022Caminos del FlamencoChillin Islandסאטרדיי נייט לייבפרק: "זואי קרביץ/רוסליה"2023אני ג'ורג'ינהוידאו קליפים2019"Adore You" – הארי סטיילס2020"WAP" – קארדי בי ומייגן די סטליוןעצמה
רוסיניה (בפורטוגזית: Rocinha, תרגום מילולי: חווה קטנה) היא הפאבלה הגדולה ביותר בברזיל, שנמצאת באזור הדרומי של ריו דה ז'ניירו בין המחוזות סאו קונרדו וגאוויה.
רוסיניה בנויה על צלע תלול המשקיף על ריו דה ז'ניירו והיא ממוקמת כקילומטר מחוף הים הסמוך.
רוב הפאבלה נמצאת על גבעה תלולה מאוד, עם עצים רבים המקיפים אותה.
מתגוררים בה כמעט 70,000 איש, מה שהופך אותה לפאבלה המאוכלסת ביותר בברזיל.
אף שרוסיניה מסווגת רשמית כשכונה, רבים עדיין מתייחסים אליה כאל פאבלה.
היא התפתחה מעיירה לשכונת עוני עירונית.
כיום כמעט כל הבתים ברוסיניה עשויים מבטון ולבנים.
חלק מהבניינים בגובה של שלוש וארבע קומות וכמעט בכל הבתים יש תברואה, אינסטלציה וחשמל בסיסיים.
בהשוואה לעיירות או שכונות עוני פשוטות, לרוסיניה יש תשתית מפותחת יותר ומאות עסקים כמו בנקים, חנויות רפואה, נתיבי אוטובוס, טלוויזיה בכבלים, כולל ערוץ מקומי בשם TV ROC ולזמן קצר גם זיכיון של מקדונלד'ס.
גורמים אלה עוזרים לסווג את רוסיניה כפאבלה.
ישנם כמה ארגונים קהילתיים, כולל אגודות שכונתיות ומספר ארגונים חוץ-ממשלתיים ומוסדות חינוך ותרבות ללא מטרות רווח.
רוסיניה היא ביתם של רוב עובדי השירות ב"זונא סול" (אזור דרום ריו).
בשנים האחרונות, בשל בטיחותה היחסית בהשוואה לפאבלות אחרות, פיתחה רוסיניה פעילויות מוכוונות לתיירות כמו אכסניות, מועדוני לילה וסיורים מודרכים.
בספטמבר 2017 העריכו כי בין 150 ל-600 תיירים יבקרו בשכונת העוני ביום, למרות אזהרות הבטיחות של ממשלות זרות ומשטרת ריו שהמליצו להימנע מלבקר בה.
כך למשל באוקטובר 2017 מת תייר ספרדי לאחר שנורה על ידי המשטרה בעת ביקור ברוסיניה במהלך עימות.
שכונת העוני נשלטת על ידי ארגון אמיגוס דוס אמיגוס, שידוע כארגון פשיעה וקרטל סמים, שלעיתים קרובות נקלע לסכסוכים אלימים בין ארגוני פשע שונים.
בנובמבר 2011 בוצע מבצע ביטחוני בו סיירו מאות שוטרים וצבא ברחובות רוסיניה כדי לעצור סוחרי סמים משתוללים ולהביא תחת שליטת הממשלה את השכונה.
בדצמבר 2017 נעצר ברוסיניה, סוחר סמים בשם רוג'ריו דה סילבה, המכונה רוג'ריו 157, בפעולה בה השתתפו 3,000 אנשי צבא ומשטרת ברזיל.
רוג'ריו היה מבוקש באשמת רצח, סחיטה וסחר בסמים.
כאמור, רוסיניה היא הפאבלה הגדולה ביותר בברזיל ואחת המפותחות ביותר.
בשנת 2017 דיווח עיתון ה-The Economist על אוכלוסייה של 100,000 באזור של קמ"ר אחד (250 דונם).
ידוענים רבים ביקרו ברוסיניה, כולל מיכאיל גורבצ'וב (במהלך פסגת כדור הארץ בשנת 1992) והשחקן כריסטופר למברט.
במקום צולמו כמה פרקים מסדרת הטלוויזיה הברזילאית "עיר הגברים" (Cidade dos Homens).
רוברט ניווירת' דן ברוסיניה בספרו שכותרתו "ערי צל" (Shadow Cities).
רוסיניה הייתה מרכז ההתרחשויות של הספר כנופיות ריו מאת מישה גלני בו הוא מתאר את עלייתו ונפילתו של אנטוניו פרנסיסקו בונפים לופס.
ריו דה ז'ניירו הפכה לתפאורה של סרט האנימציה ריו, בו מתרחשות סצנות רבות ברוסיניה.
בסרט הענק הירוק מ-2008 הוצגו צילומי אוויר של רוסיניה שהראו את המספר הגדול של מכולות ששומשו מחדש לדיור.
הפאבלה הוצגה גם בסרט מהיר ועצבני 5.
במשחק הווידאו משנת 2009 Call of Duty: Modern Warfare 2, מפה מרובת משתתפים שנקראת "פאבלה" נמצאת בריו דה ז'ניירו ודומה מאוד לרוסיניה.
משחק הירי בגוף ראשון משנת 2015 Call of Duty: Black Ops III, מוזכרת רוסיניה כעיר הולדתו של המומחה Outrider.
במשחק Rainbow Six Six Siege של טום קלנסי, מפה בשם "Favela" מבוססת על רוסיניה.
בשנת 1998 כתב פיליפ גלאס קטע תזמורת שכותרתו "ימים ולילות ברוסיניה", שנועד כהתייחסות של הבולרו ראוול, שנכתב עבור דניס ראסל דייוויס, כדי להודות לו על הצבת יצירות של גלאס על הבמה.
הוא קיבל השראה ממוזיקת ריקודים ששמע במהלך הקרנבל, והביא למבנה קצבי דמוי סמבה.
רוסינגוריקס (שם מדעי: Rusingoryx) הוא סוג נכחד של אנטילופה מתת-משפחת הבובאלים, שחיה במישורי אפריקה במהלך הפליסטוקן בין 750,000 עד 700,000 שנים לפני זמננו.
הסוג הוגדר לראשונה ב-1984 והוא כלל מין בודד - Rusingoryx atopocranion.
הרוסינגוריקס היה כנראה דומה לגנואים המודרניים, אך בעל כיפת אף גדולה בהרבה ומוגבהת.
צורת מבנה זה הזכירה מעט את מבנה החוטם של ההדרוזאוריים ששימשה להרשמת נקבות ולהרתעת יריבים, ואולי גם להשמעת קולות.
הקרניים שלו היו נמוכות יחסית ומוקמו מצידי הראש, דומים לקרני גנו מודרני.
גובהו הגיע למטר וחצי בצוואר ומשקלו ל-130 עד 250 קילוגרם.
הממצאים הראשונים של האנטילופה התגלו במשקעים על האי רוסינגה שבאגם ויקטוריה בקניה.
שם הסוג קרוי על האי רוסינגה עם הסיומת: "oryx" - ראם.
ממצאי העצמות נשברו בצורה הנראית כתוצאה מציד של שבטים אנושיים ציידים.
בשנת 2016 התגלו ממצאים של 26 פרטים מסוג זה, שהשתמרו בצורה טובה יותר.
רוסיפיקציה, ובעברית מיושנת ריסוּס היא צורה של הטמעה תרבותית, בה קהילה מקבלת על עצמה את השפה והתרבות הרוסית וכמו כן גם את השימוש באלפבית הקירילי, או שסממנים אלה נכפים עליה על-ידי המשטר הרוסי.
הן האימפריה הרוסית והן ברית המועצות שקמה לאחריה – ביצעו רוסיפיקציה בטריטוריות ובקהילות אותן כבשו ובעמים שונים שהוסבו והוטעמו כסובייטים לחיק השלטון הרוסי – בעל כורחם, בקהילות שהיוו מיעוט אתני בקרבן, או עליהן הייתה למעצמה הרוסית השפעה קרובה.
הרוסיפיקציה בוצעה בדרך כלל בשתי זרועות - פוליטית ותרבותית.
במישור הפוליטי נכנסו פקידי שלטון רוסים במקום ההנהגה המקומית וצורות שלטון מקומיות הוחלפו בצורת השלטון הרוסית (כפיפות לצאר בתקופת האימפריה הרוסית או הנהגה על ידי המפלגה הקומוניסטית בתקופת ברית המועצות).
במישור התרבותי נאסרה הוראת שפה לאומית, ובמקומה הוכנסה הרוסית כשפה רשמית ונאכפה הסדרה וצנזורה על יצירה מקומית, על מנת שלא תגלה סממנים לאומיים שאינם רוסים.
בנוסף, עודד השלטון המקומי התיישבות של רוסים אתניים בקרב קהילות ועל פני כל השטח שנשלט על ידי מוסקבה.
באימפריה הרוסית נכפתה על הנוצרים גם זרם הדת הנוצרית-פראבוסלאבית.
גם במשטר ולדימיר פוטין נשמעות טענות נגד רוסיפיקציה ברפובליקות אסלאמיות ובקרב מיעוטים אתניים, שנמנעת מהם לימוד שפה מקומית..
לפי הצד האוקראיני, אחת ממטרות סיפוח חצי האי קרים, והמלחמה בדונבאס ב-2014, וכן פלישת רוסיה לאוקראינה ב-2022, היא רוסיפיקציה של אוקראינה.
מבחינת השלטון היה לרוסיפיקציה יתרון בחיזוק השליטה הריכוזית של האימפריה.
הן באופן סמלי כשלטון החודר לכל רובדי הקיום והן באופן מעשי, כאשר קל יותר לשלוט ולפקח כאשר האוכלוסייה הומוגנית לפחות מבחינת השפה.
הרעיון שמפינלנד ועד קוריאה, מעמי סיביר ועד עמי הקווקז כל האוכלוסייה מדברת בשפה אחת ואוחזת באותה מערכת שלטון, תרבות וערכים היה עקרון מוביל של השליטה במרחב כה גדול בשטחו וכה מגוון באוכלוסייתו.
מבחינת שכבות האוכלוסייה שאימצו אותה, היה לרוסיפיקציה יתרון בניידות חברתית, כדרך שהקלה על כניסה ללימודים אקדמאיים, למקצועות מכניסים ולשורות ההנהגה הפוליטית ברמה הארצית.
מבחינת הקהילות הלא רוסיות, ההנהגה המקומית והמסורתית של הקהילה ורצונן של הקהילות הלא רוסיות לשמור על השפה והתרבות הייחודיות שלהן – היוותה הרוסיפיקציה איום משמעותי.
יצירה במסגרת השפה והתרבות הלאומית הייחודית התבצעה פעמים רבות במחתרת והיוותה התרסה נגד השלטון המרכזי.
ב-1975 ייסדה יחד עם בעלה אמאנסיו אורטגה את רשת האופנה זארה.
בעת מותה הייתה האישה העשירה ביותר בספרד, והאישה העשירה ביותר שהתעשרה בזכות עצמה בעולם.
רוסליה מרה נולדה בלה קורוניה שבמחוז גליסיה בצפון ספרד.
היא נולדה למשפחה ממעמד הפועלים.
אביה עבד בחברת החשמל והגז פנוזה ואמה הייתה אנאלפביתית שניהלה אטליז.
בגיל 11 עזבה את בית הספר, והחלה לעבוד כתופרת בחנות הבגדים לה מאחה.
בעבודה זו פגשה את אמאנסיו אורטגה שעבד שנער שליחויות, והשניים נישאו ב-1966. לזוג נולדו שני ילדים: סנדרה שנולדה ב-1968, ומרקוס שנולד ב-1971 עם שיתוק מוחין.
בשנת 1963 הקימה יחד עם אמאנסיו אורטגה, את GOA עסק לייצור חלוקי אמבטיה והלבשה תחתונה, שחיקו עיצובים של מותגים ידועים במחירים נמוכים.
בשנת 2001 הפכה החברה לציבורית לפי שווי של 9 מיליארד אירו.
בני הזוג נפרדו ב-1986 על רקע בגידה של אורטגה שילד עם אישה אחרת, פלורה פרז, בת מחוץ לנישואים.
למרות הגירושים, נותרה מרה מבעלי המותג והייתה מעורבת בניהולו, עד מותה ב-2013.
ב-2011 השקיעה כ-350 מיליון פאונד במלון הפאר הלונדוני בולגרי.
ב-1973 השלימה מרה לימודים והוציאה תעודת הוראה כמורה בבית ספר יסודי, בהמשך למדה פסיכולוגיה.
מרה הייתה מעורבת בעבודת צדקה ובשילוב אנשים בעלי מוגבלויות במעגל העבודה במסגרת קרן פאידיאה גליסיה (Paideia Galiza) שיסדה על רקע שיתוק המוחין של בנה.
מרה הייתה פמיניסטית ובשנותיה האחרונות דיברה בעד זכותן של נשים להפלות נגד יוזמות הממשלה.
היא תמיכה בתנועת ההמונים האינדינאדוס (המתמרמרים) שהפגינו ברחובות ספרד ב-2011 נגד השחיתות ומדיניות הצנע של ממשלת מריאנו ראחוי.
ב-14 באוגוסט 2013 אושפזה מרה בבית חולים במנורקה לאחר שחוותה שבץ מוחי.
היא הוטסה והובהלה לבית החולים סאן רפאל בלה קורוניה, שם נפטרה.
היא הורישה את הונה לבתה סנדרה.
רוסלייטן (בבווארית: Roßleithen) היא עיירה במחוז קירכדורף אן דר קרמס שבמדינת אוסטריה עילית באוסטריה.
העיירה רוסלייטן שוכנת באזור המנהלי טראונפירטל.
כ-61% מאדמות העיירה מיוערים, ו-20% הם אדמות חקלאיות.
רוסלן בוריסוביץ' חומצ'ק (באוקראינית: Русла́н Бори́сович Хомча́к; נולד ב-5 ביוני 1967) הוא איש צבא אוקראיני המשמש כסגן ראשון למזכיר המועצה לביטחון לאומי והגנה של אוקראינה.
התגייס לצבא הסובייטי ב-1984. ב-1988 סיים בי ספר לקצינים במוסקבה.
שירת בכוח הכיבוש הסובייטי במזרח גרמניה ולאחר מכן ביחידת שריון שהוצבה בבלארוס.
בינואר 1993 עבר לצבא אוקראינה.
עד למינויו לתפקידו הנוכחי היה חומצ'ק המפקד העליון של הכוחות המזוינים של אוקראינה.
הוא כיהן כרמטכ"ל צבא אוקראינה מאז 21 במאי 2019, וב-28 במרץ 2020, בעקבות צו של הנשיא ולדימיר זלנסקי שפיצל את תפקיד הרמטכ"ל ויצר תפקיד-על של מפקד הכוחות המזוינים, מונה חומצ'ק לתפקיד מפקד הכוחות המזוינים והעביר את תפקיד ראש המטה הכללי לסרהי קורניצ'וק.
ב-27 ביולי 2021 התמנה חומצ'ק לסגן המזכיר הראשון של המועצה לביטחון לאומי ולהגנה של אוקראינה ותחתיו מונה ולרי זלוז'ני למפקד העליון של הכוחות המזוינים של אוקראינה.
ב-6 במאי 2024, נודע כי משרד הפנים של רוסיה הכניס את רוסלן חומצ'ק לרשימת מבוקשים.
רוסלן ליסקוביץ' (בבלארוסית: Руслан Лісаковіч; נולד ב־22 במרץ 2002) הוא כדורגלן בלארוסי המשחק בעמדת הקשר במועדון מקסליין ויטבסק מליגת העל הבלארוסית ובנבחרת בלארוס.
ליסקוביץ' שיחק בקבוצת הנוער של שחטיור סליהורסק מליגת העל הבלארוסית.
בשנת 2019 עבר לשחק באוזדה ולזכות המועדון הבקיע 2 שערים.
בשנת 2020 עבר לקרומקאצ'י מינסק ושם הבקיע 3 שערים ב־22 הופעות.
בשנת 2023 עבר למועדון הרוסי דינמו מחצ'קלה.
ליסקוביץ' ערך 4 הופעות בנבחרת הצעירה של בלארוס.
ב־8 בספטמבר 2021 ערך את הופעתו הראשונה במדי הקבוצה הבוגרת בהפסד הביתי 0–1 ל כחלק ממוקדמות מונדיאל 2022.
רוסלאן דילוברשואביץ' חאילוייב הוא כדורגלן טג'יקי-רוסי המשחק בעמדת הקשר בקבוצת טיומן מהליגה הרוסית הראשונה ובנבחרת טג'יקיסטן.
חאילוייב גדל במחלקות הנוער של וולגה טבר וזניט סנקט פטרבורג.
בשנת 2021 החל לשחק בזניט-2 סנקט פטרבורג, קבוצת המילואים של זניט סנקט פטרבורג.
ב-20 בספטמבר 2023 חתם בטיומן מהליגה הרוסית הראשונה.
חאילוייב נולד ברוסיה לאב ממוצא טג'יקי.
ב-17 באוקטובר 2023 ערך את הופעת הבכורה שלו בנבחרת טג'יקיסטן, בניצחון 0–2 על נבחרת מלזיה במשחק ידידות.
רוֹסְלֶן מִקּוֹמְפְּיֶין או רוֹסְצֶלִינוּס היה פילוסוף ותאולוג צרפתי, שנחשב לעיתים קרובות כמייסד הנומינליזם.
מעט ידוע על חייו, והידע על הדוקטרינות שלו נגזר בעיקר מהכתבים של אנסלם מקנטרברי ופייר אבלר.
הוא למד בסואסון ובריימס, לאחר מכן צורף לקתדרלת שארטר והפך לקאנון בקומפיין.
כנזיר בקומפיין, הוא לימד כבר בשנת 1087. היה לו קשר עם , אנסלם וסנט .
ההסבר של רוסלן לדוקטרינות הנומינליסטיות, ובמיוחד היישום שלהן לדוגמת השילוש הקדוש, משכו תשומת לב רחבה.
הוא טען שאין להתייחס לשלוש הישויות של השילוש כשלושה חומרים או אלים רק על פי מוסכמה, וטען שאם הם היו באמת חומר אחד, אזי האל האב ורוח הקודש היו מתגלמים יחד עם האל הבן.
רוסלן ציטט את לנפרנק ואת אנסלם כתומכים בדוקטרינה זו.
אולם בשנים 1092–1093, מועצה שכונסה בסואסון על ידי גינתה את פרשנותו והאשימה את רוסלן ב.
רוסלן, מתוך חשש מנידוי ואף סקילה למוות על ידי האוכלוסייה השמרנית, חזר בו מאמונותיו, אך מאוחר יותר חזר להטיף עליהם.
רוסלן עזב לאנגליה, אך לאחר שהפך את עצמו לבלתי פופולרי בהתקפה על הדוקטרינות של אנסלם, הוא עזב את הארץ ועבר לרומא, שם התקבל יפה והתפייס עם הכנסייה הקתולית.
לאחר מכן חזר לצרפת, לימד בטור וב (שם היה אבלר תלמיד שלו), ולבסוף הפך לקאנון של בזאנסון.
שומעים עליו עד שנת 1121, כאשר הוא התנגד לדעותיו של אבלר על השילוש.
כמו כן, נשלח לו מכתב מאת בתגובה לביקורותיו על בני הכמרים.
מתוך כתביו קיים רק מכתב הממוען לאבלר על השילוש, שבו רוסלן "מזלזל באבלר ושמח על סירוסו".
ההיסטוריון הצרפתי בן המאה ה-19 קושר אותו לטקסט, "Sententia de universalibus secundum magistrum R", אבל זו רק השערה.
על הדוקטרינות שלו מעידים אנסלם, אבלר, ואפיגרמה אנונימית.
לפי , רוסלן "היה הראשון בזמננו שהנהיג את תורת המילים", אך כותב הכרוניקה של "היסטוריה פרנסיה" מזכיר שלפניו היה "מגיסטר יוהאנס", שבאישיותו דנו רבות, ומי שטרם זוהה באופן סופי.
ה-"sententia vocum" ("משפט של מילים") היה אחד הפתרונות ה ל שהיה מקובל בימי הביניים המוקדמים.
בהתאם לדיכוטומיה שקבע פורפיריוס, הפילוסופים הראשונים של ימי הביניים התייחסו ל ול כאל דברים או כאל חסרי קיום.
הפילוסופים תיארו זאת תוך שימוש בטרמינולוגיה שנלקחה מבואתיוס, בהתייחסו למושגים מופשטים כמו res (דברים) או voces (מילים).
רק הפרט קיים (הוא res);
אוניברסליים הם רק מילים (voces).
בתאוריה של רוסלן, האוניברסלי הוא רק פליטת צליל (flatus vocis), בהתאם להגדרה של בואתיוס.
מכיוון שרוסלן לא דן במושגים הפילוסופיים של סוג ומין, הוא נחשב לפעמים פסאודו-נומיניליסט, או .
עם זאת, בגלל מעמדו כפילוסוף ימי הביניים הראשון שקורא תיגר על הריאליזם של ימי הביניים, הוא נקרא גם כאב קדמון של המודרניות.
אנסלם ואבלר ביקרו בחריפות את רוסלן בשל הרעיון המעורפל שלו על השלם ועל החומר המרוכב.
לפי אנסלם, הוא טען שצבע אינו קיים ללא תלות בסוס המשמש לו כתמיכתו וכי חוכמת הנשמה אינה מחוץ לנשמה שהיא חכמה.
אנסלם טען שרוסלן הכחיש את השלם, כגון בית, אדם, קיום אמיתי של חלקיו, מתייחס למילה לבדה כבעלת חלקים.
לרוסלן היו תומכים; ביניהם היה רמבר מליל שהיה בן זמנו, ומה שהנזיר מספר על משנתו תואם את דבריו של המאסטר מקומפיין.
חומרים אוניברסליים, אומר ארימן, הם רק נשימה.
הוא רק מעיר על האמירה של אנסלם המאופיינת באותו טון מתלוצץ, ואומר שכדי להבין את הפטפטנות הרוחנית של רמבר מליל, צריך רק לנשום לתוך ידו.
רוסלן החשיב את שלוש הישויות האלוהיות כשלושה יצורים עצמאיים, כמו שלושה מלאכים; הוא הוסיף שאם השימוש יאפשר, אפשר באמת לומר שיש שלושה אלים.
אחרת, הוא המשיך, אלוהים האב ואלוהים רוח הקודש היו מתגלמים עם אלוהים הבן.
כדי לשמור על מראית עין של דוגמה הוא הודה שלשלוש הישויות האלוהיות היה רק רצון וכוח אחד.
ה האופייני הזה, שאנסלם ואבלר הסכימו שיש להפריך, נראה כיישום של האנטי-ריאליזם של רוסלין.
הוא אפילו טען שאם שלוש הישויות האלוהיות יוצרות רק אל אחד, שלושתם הפכו להאנשה שבה היו לובשים בשר.
יש אפוא שלושה חומרים אלוהיים, שלושה אלים, כמו שיש שלושה מלאכים, מכיוון שכל חומר מהווה אינדיבידואל, שהוא הטענה הבסיסית של אנטי-ריאליזם.
רעיונותיו של התאולוג קשורים קשר הדוק לאלו של הפילוסוף.
רוסלן אולגוביץ' פונומריוב (באוקראינית: Русла́н Оле́гович Пономарьо́в; נולד ב-11 באוקטובר 1983) הוא שחמטאי אוקראיני בדרגת רב-אמן, שהיה אלוף עולם מטעם פיד"ה בשנת 2002.
נכון לספטמבר 2025, מדורג במקום החמישי באוקראינה לפי מד כושר.
רוסלן פונומריוב נולד בגורלובקה שבאוקראינה בשנת 1983.
ב-1994 דורג פונומריוב במקום ה-3 באליפות העולם לשחמטאים עד לגיל 12. ב-1996 (גיל 12) הוא זכה באליפות אירופה עד גיל 18. בגיל 13 הוא זכה באליפות העולם מתחת לגיל 18. בגיל 14 הוא זכה בתואר רב-אמן, מה שהפך אותו לשחקן הצעיר בהיסטוריה שהחזיק בתואר זה.
ב-1998 הוא השתתף בתחרות בה הוא ניצח את אלכסנדר חליפמן.
באולימפיאדת השחמט הוא זכה במדליית זהב, כשהוא משחק בלוח 2. בתחרות המועמדים לאליפות העולם ב-2002 הוא ניצח, כמו כן, בדו-קרב את אלוף העולם בתקופה זו, אנאנד.
בכך הוא נהפך לאלוף העולם הצעיר ביותר (גיל 18).
באותה שנה הוא זכה במקום השני (אחרי קספרוב) בתחרות השחמט בלינארס.
שנה לאחר מכן, רמתו ירדה בצורה משמעותית, והוא דורג רק במקום ה-11 וה-7, על אף שעל פי מד הכושר שלו היה במקום ה-3 בעולם.
היו תוכניות שלפיהן הוא היה אמור לשחק נגד קספרוב, לקו וקרמניק ביאלטה, במסגרת "הסכם פראג" ושהמנצח יהיה אלוף העולם, ובכך יאוחדו הארגונים השונים, אך פונומריוב סירב לשחק משום ששמע שאם יהיה תיקו ביניהם הוא יאבד את תוארו.
בשנת 2005 הוא זכה במקום השני בגביע העולם בשחמט.
בגביע העולם בשחמט 2007 הוא הודח ברבע הגמר.
בגביע העולם בשחמט 2009 הוא הפסיד בגמר לבוריס גלפנד.
ב-2006 הוא ניצח בתחרות השחמט לזכר טל (קטגוריה 20) ביחד עם פטר לקו ולבון ארוניאן.
בשנת 2010 הוא ניצח בתחרות השחמט בדורטמונד.
רוסלן פונומריוב שיחק בנבחרת האולימפיות של אוקראינה
רוסקי סטנדרט היא אחת מיצרניות הוודקה הגדולות בעולם ומייצרת וודקת פרימיום שנושאת את אותו השם.
המותג נוסד על ידי רוסטם טאריקו (Roustam Tariko) בשנת 1998. כיום רוסקי סטנדרט היא חלק מקבוצת רוסט (Roust Group), שהיא יצרנית הוודקה השנייה בגודלה בעולם (IWSR, 2019).
רוסטם טאריקו, המייסד של רוסקי סטנדרט, הציג את המוצר שמהווה ספינת הדגל, רוסקי סטנדרט אוריג'ינל בשנת 1998, כ"וודקת הפרימיום הרוסית האותנטית הראשונה".
שנתיים לאחר השקתה, עלו מכירות רוסקי סטנדרט אוריג'ינל על אלה של כל מותגי הפרימיום וודקה המיובאים לשוק הרוסי.
עובדה זו הובילה להתרחבות עולמית ולהשקתן של רוסקי סטנדרט "פלטינום", בשנת 2001, "אימפריה וודקה" - מותג היוקרה של החברה ב-2004, ורוסקי סטנדרט "גולד" ב-2008.
ב-2006 הקימה החברה מזקקה חדישה בסנקט פטרבורג.
למזקקה זו יכולת ייצור של 36 מיליון ליטרים בשנה.
נכון לשנת 2020, וודקה רוסקי סטנדרט היא וודקת הפרימיום הרוסית הנמכרת ביותר בעולם (IMPACT, 2020).
נתח השוק בקטגוריית וודקת הפרימיום ברוסיה הוא 30%, והמכירות עברו רף של 3.6 מיליון קרטונים של 9 ליטרים ברחבי העולם.
בבריטניה, רוסקי סטנדרט היא הוודקה השנייה הנמכרת ביותר (Nielsen, 2019) והיא נמכרת ב-85 שווקים באירופה, ארצות הברית ואסיה, כמו גם ב-1,200 שדות תעופה.
לייצור רוסקי סטנדרט וודקה משתמשים במים שמקורם בקרחון של אגם לאדוגה (Lake Ladoga), שבצפון רוסיה.
החיטה המשמשת לייצור רוסקי סטנדרט וודקה היא חיטת חורף רוסית, הגדלה על האדמה השחורה של הערבה הרוסית.
רוסקי סטנדרט גולד - לפי החברה, וודקה זו קיבלה את השראתה ממתכון וודקה סיבירי עתיק, שהיה אהוב במיוחד על הצאר פטר הגדול.
מכילה תמציות שורש סיבירי זהוב.
רוסקי סטנדרט פלטינום - בייצורה של פלטינום משתמשים במערכת סינון ייחודית בכסף.